Põleti
Põleti on seade (või seadis – põletusseadis) põlevsegu moodustamiseks gaas-, vedel- või tolmkütusest ja oksüdeerijast (enamasti hapnik) ning põlevsegu põletamiseks. Põletiga saab põletusprotsessi reguleerida. Vedelkütuspõletit nimetatakse sageli pihustiks. Põleteid kasutatakse nt kütteseadmetes, aurukatelde kolletes, laborites. On ka mitmesuguseid eripõleteid, nt laborites kasutatakse Bunseni, Teclu jt põleteid.